電子遊戲茅招

電子遊戲茅招係指電子遊戲嘅玩家用非正當嘅方式玩一隻遊戲，目的通常係要令遊戲變得更加容易，又或者係喺 PvP 嘅遊戲當中打低自己正常情況下唔能夠打低嘅對手。

茅招碼
茅招碼：指由製作組特登加入嘅隱藏碼，入咗會引致特定嘅效果，例如有隻遊戲，個玩家入個密碼或者以某個特定次序撳掣，就令到玩家角色嘅血量提升 10 倍；製作組會加入噉嘅碼通常係貪得意，又或者可能想用嚟測試隻遊戲嗰陣用。

超感官秘技
超感官秘技：ESP 係指 extra-sensory perception－英文超感官知覺噉解；ESP 秘技包含令玩家睇到一啲正常情況下睇唔到嘅資訊嘅秘技，例如有隻秘技，一用咗就令玩家可以隔牆睇到敵人。

Wallhack
Wallhack：指干擾遊戲世界裏面啲牆嘅秘技，例子有令牆變透明或者直接俾玩家隔牆打中敵人。

犯規

電子遊戲